མཛོད་འགྲེལ་མངོན་པའི་རྒྱན་གྱི་སྐོར།དེང་སང་གྲྭ་ས་དང་བཤད་གྲྭ་ཁག་ཏུ་གཞུང་འདི་ལ་མཆིམས་མཛོད་ཅེས་འབོད་པ་ནི།གོང་དུ་བརྗོད་པ་ལྟར།མཛོད་འགྲེལ་མངོན་པའི་རྒྱན་མཛད་པ་པོ་མཁས་པ་འཇམ་པའི་དབྱངས་ཉིད་མཆིམས་ནམ་མཁའ་གྲགས་དང་།མཆིམས་བློ་བཟང་གྲགས་པ་ལ་ནོར་བ་དེས་མཁས་པ་འཇམ་པའི་དབྱངས་ལ་མཆིམས་འཇམ་པའི་དབྱངས་དང་།འདིས་མཛད་པའི་མཛོད་འགྲེལ་མངོན་པའི་རྒྱན་ལའང་མཆིམས་མཛོད་ཅེས་བརྗོད་པ་ཡིན་ལ།རྒྱུ་མཚན་གཞན་ནི་ཡོངས་གྲགས་སུ་མཆིམས་མཛོད་ཆེ་བ་དང་མཆིམས་མཛོད་ཆུང་བ་ཞེས་གཉིས་འབྱུང་བར་མ་ཟད།མཛོད་འགྲེལ་མང་པོར་མཆིམས་མཛོད་དང་མཆིམས་ཊཱིཀ་ལས་ཞེས་ལུང་འདྲེན་གནང་ཡོད་པ་དེས་འཁྲུལ་གཞི་བྱས་ནས་མཆིམས་མཛོད་དེ་འགྲེལ་པ་མངོན་པའི་རྒྱན་ཡིན་ཤག་གིས་མཆིམས་མཛོད་ཅེས་བརྗོད་པར་སྙམ་མོ།།